cyanic-selkie/wikianc huggingface dataset:
Tšuudit
Taipaleentakaiset tšuudit
Taipaleentakaisilla tšuudeilla on luultavasti viitattu Pohjois-Venäjällä asuneisiin itämerensuomalaisiin kansoihin, joita skandinaavissa saagoissa on kutsuttu bjarmeiksi. Taipaleentakaisella on viitattu siihen, ettei ryhmän luo päässyt Pohjois-Venäjää halkovia jokireittejä pitkin, vaan heidän luokseen piti kulkea maitse taivalta pitkin. Vesireitit olivat tuolloin tärkeimpiä liikkumisväyliä, ja taival koettiin esteeksi. Kronikat erottavat erityisesti merisuomalaiset muista suomalaisista nimityksellä thud pomorskuju.
Fysiikan tutkimuslaitos
Fysiikan tutkimuslaitos (, HIP) on Helsingin yliopiston, Aalto-yliopiston, Jyväskylän yliopiston, Lappeenrannan teknillisen yliopiston ja Tampereen teknillisen yliopiston yhteinen tutkimuslaitos. Laitos toimii hallinnollisesti Helsingin yliopiston yhteydessä.
Koivun rautatieasema
Historia
Lapin sodan aikana pohjoista kohti vetäytyvät saksalaiset hävittivät polttamalla järjestelmällisesti lähes kaiken tielleen osuvan. Koivun asema kuitenkin säästyi tuhoamiselta, samoin kuin Hirvaan rautatieasema sekä Rovaniemen ensimmäinen rautatieasemarakennus.
Turun kaupungintalo
Turun kaupungintalo (ruots. Åbo stadshus) sijaitsee Turussa Aurajoen rannalla, Aurakatu 2:ssa. Vuonna 1874 perustettu Turun kaupunginvaltuusto on kokoontunut kaupungintalossa vuodesta 1885 lähtien.
Montserrat Caballé
Maria de Montserrat Viviana Concepción Caballé i Folch, tunnetumpi lyhyemmällä nimellään Montserrat Caballé, oli katalonialainen sopraano ja tunnettu oopperalaulaja. Hän oli 1950- ja 1960-luvuilla muun muassa Maria Callasin ohella yksi näkyvimpiä hahmoja bel canto -ohjelmiston suosion palauttamisessa.
Itävallan jääpallon historia
Perimätiedon mukaan Itävallan jääpallomaajoukkue osallistui lajin Euroopanmestaruuskilpailuihin Davosissa 1913, mutta minkäänlaisia dokumentteja tuosta turnauksesta ei jälkipolville ole jäänyt. Jääpalloa joka tapauksessa pelattiin Itävallassa yhtaikaa jääkiekon kanssa, eikä sanomalehtiuutisista aina välttämättä saanut selville kumpi laji oli kysymyksessä, molemmista käytettiin nimitystä Eishockey. Vuoden 1916 alussa entinen Eishockey-Verband vaihtoi nimekseen Österreichische Eisball-Verband ja vuosina 1916 ja 1917 Wienissä pelattiin sarjamuotoiset kilpailut nimellä Kriegmeisterschaft. Ensimmäisenä talvena sarjaan osallistui neljä joukkuetta, jälkimmäisenä kuusi. Wiener EV voitti mestaruuden molemmilla kerroilla. Myös Wienin ja Budapestin välisiä otteluita pelattiin useamman kerran vuodessa, muutoinhan kansainvälinen kanssakäyminen sodan johdosta oli olematonta.
Rosinante
Kirjassa mielenvikainen ritari Don Quijote matkustaa Rosinantella ja aseenkantajansa Sancho Panzan kanssa etsimässä rakastettuaan Dulcineaa.
Liberty Bell
Historia
Kellon tilasi Pennsylvanian siirtokunnan edustajakokous vuonna 1751 uutta kokoustilaansa Pennsylvania State Housea (nyk. Independence Hall) varten. Noin sata puntaa maksanut kello valettiin Lontoon Whitechapelin kellovalimossa ja toimitettiin Philadelphiaan elokuussa 1752. Kellon haljettua testaamisen yhteydessä se jouduttiin valamaan perillä kahdesti uudestaan ennen kuin se lopulta ripustettiin kokoustalon torniin kesäkuussa 1753. Tarinan mukaan kelloa soitettiin 4. heinäkuuta 1776, jolloin rakennuksessa kokoontunut toinen mannermaakongressi hyväksyi Yhdysvaltain itsenäisyysjulistuksen. Todellisuudessa kelloa kuitenkin soitettiin vasta neljä päivää myöhemmin, kun julistus luettiin ensi kertaa julkisesti. Jotkut historioitsijat tosin epäilevät tämänkin tiedon paikkansapitävyyttä.
Ksenofanes
thumb|right|220px|Ksenofanes. Kuparipiirros 1600-luvulta. Ksenofanes (, 570 – 480 eaa.) oli antiikin kreikkalainen filosofi, runoilija sekä yhteiskunta- ja uskontokriitikko.
Elämä
Ksenofanes oli kotoisin Kolofonista, Jooniasta. Hän harjoitti filosofiaa eri puolella Kreikkaa, erityisesti Etelä-Italian ja Sisilian kreikkalaisissa siirtokunnissa, kiertelemällä kaupungista toiseen. Hänen sanotaan olleen Arkhelaoksen tai Botonin oppilas ja Parmenideen opettaja. Aiemmin hänen on ajateltu olleen myös Zenon Elealaisen, Parmenideen kollegan, opettajana ja sitä kautta läheinen elealaiselle koulukunnalle. Nykyisen näkemyksen mukaan tämä ei kuitenkaan pidä paikkaansa.
Luonnonfilosofia
Ksenofaneen mukaan kaikki elävä koostui vedestä ja maasta. Maailmassa on käynnissä jatkuva syklinen prosessi, veden (meren) ja maan sekoittuminen ja kamppailu maailman hallinnasta. Maa on kerran ollut kauttaaltaan veden peitossa, minkä osoittavat muun muassa korkealta vuoristosta löytyvät merenelävien fossiilit. Se on sittemmin kuivunut, mikä on paljastanut maan, mutta se tulee vuorollaan peittymään jälleen meren alle, jolloin koko ihmiskunta hukkuu. Lopulta seuraa kaiken uusi alku.
Italian Grand Prix 1965
Italian Grand Prix 1965 oli Formula 1 -sarjan osakilpailu, joka ajettiin 12. syyskuuta 1965 Monzan radalla. Kilpailun voitti Jackie Stewart, jolle voitto oli uran ensimmäinen.
Elias Kivilahti
Elias Kivilahti oli vuosina 1985-1989 Suomen Kansanmusiikkiliiton johtokunnan jäsen ja hän toimi aktiivisesti Pohjois-Pohjanmaan pelimanniyhdistyksessä, jonka kunniapuheenjohtajaksi hänet myös nimettiin.
Elias Kivilahti on haudattu synnyinseudulleen, Kemijärven Honkakankaan hautausmaalle.
Sävellykset
Suomen Äänitearkisto r.y on kirjannut Elias Kivilahden sävellystuotannon seuraavasti:
Laulajana
Anna Reetan laulu, Avajapas mari nyt aittasi ovi, Kahden istuimme pihlajan alla, Meijän kylän tyttäret, Oli mulla ennen vaalea neito, Rasvaretkeilijä, Viimeisen kerran kun selekääni sain
Täsmäase
Täsmäaseiden haittoja
Täsmäaseet ovat yleensä kalliimpia kuin tavanomaiset aseet. Monet vanhemmat täsmäaseet olivat erittäin paljon säästä riippuvia (laservalaisu tai TV-ohjaus), jolloin niitä ei voinut käyttää huonossa säässä. Tämä vaikutti vielä merkittävästi täsmäaseiden käyttöön ja sodankäyntiin vuoden 1991 Persianlahden sodassa ja sen jälkeenkin.
Akademio Internacia de la Sciencoj San Marino
Järjestön tärkeimmät tukijat ovat sen jäsenet, mutta San Marinon valtio tukee akatemiaa materiaalisesti ja laillisella tunnustuksella.
Luettelo Valko-Venäjän lentoasemista
Lentokentät
Lentokentiltä, joiden nimet on lihavoitu on säännöllistä matkustajalentoliikennettä kaupallisilla lentoyhtiöillä.
Tänään ei lauluja synny
Albumin avaa sen nimikappale, jonka on säveltänyt, sanoittanut ja sovittanut Ossi Runne, ja sen jokaiseen säkeistöön sisältyy pieni osa Jean Sibeliuksen Valse tristen teemasta. Kappaletta ei ollut alun perin tehty Rautavaaralle sen enempää kuin kenellekään muullekaan tietylle solistille, mutta levytuottaja Toivo Kärjen päätöksellä esittäjäksi valittiin Rautavaara. Runne olisi toivonut tulkintaan enemmän "krapulaisen kirpeää komiikkaa", mutta Rautavaara halusi tehdä omanlaisensa väsyneen runoilijan muotokuvan.
Yhdysvaltain Grand Prix 1965
Yhdysvaltain Grand Prix 1965 oli Formula 1 -sarjan osakilpailu, joka ajettiin 3. lokakuuta 1965 Watkins Glenin radalla. Kilpailun voitti Graham Hill, jolle voitto oli kauden toinen.
Espanjan Grand Prix 1998
Espanjan Grand Prix 1998 oli Formula 1 -sarjan osakilpailu, joka ajettiin 10. toukokuuta 1998 Circuit de Catalunya -radalla Espanjan Barcelonassa. Kilpailun voitti paalupaikalta lähtenyt Mika Häkkinen. Voitto oli hänelle kauden kolmas. Hän ajoi lisäksi kilpailun nopeimman kierrosajan.
Lauluja verotuksesta
Lauluja verotuksesta on Veronmaksajain Keskusliiton vuonna 1997 julkaisema studioalbumi. Albumi tehtiin Veronmaksajain Keskusliiton 50-vuotisjuhlien kunniaksi.
Sosialistivallankumouksellinen puolue
Vaalit
SR toimi tärkeässä roolissa vuoden 1905 vallankumouksessa, mutta boikotoi ensimmäisiä duuman vaaleja. Jotkut jäsenet kuitenkin nousivat duumaan trudovikkien ehdokkaina. Helmikuussa 1907 eserrät saivat duumaan 34 paikkaa.
Perustuslakia säätävä kansalliskokous
Kesäkuussa ensimmäisessä neuvostojen edustajakokouksessa 1090 edustajasta 285 oli eserriä, 248 menševikkejä ja 105 bolševikkeja. Vielä lokakuun vallankaappauksen jälkeisissä perustuslakia säätävään kansalliskokouksen vaaleissa eserrät saivat suurimman äänisaaliin, 410 paikkaa bolševikkien saadessa vain 175. Bolševikit kuitenkin hajottivat kokouksen ja siirsivät vallan hallitsemilleen neuvostoille.
Kahtiajakautuminen, kapina ja neuvostovalta
Tuloksena oli se, että myös vasemmistososialistivallankumouksellinen puolue suljettiin pois puolueyhteistyöstä ja kaikista neuvostoista, jolloin perustuslailla vahvistettu Venäjän sosialistinen federatiivinen neuvostotasavalta oli käytännössä jo yksipuoluejärjestelmä.
Vanhan Vaasan kirkkokujanne
Alun perin puistikon neliriviseen puukujaan istutettiin vuonna 1781 haapoja, kunnes vuosien 1836–1842 aikana ne korvattiin lehmuksilla. Puistikko säästyi Vaasan vuoden 1852 palolta, jonka jälkeen Vaasan kaupunki siirrettin sen nykyisen keskustan paikalle meren rantaan.
Vanhan Vaasan kirkkokujanteen molemmin puolin oli hovioikeudenneuvosten tontteja. Puistikon eteläpuolen metsäalueella on yhä nähtävissä palaneiden puutalojen kivijalkoja.
Soraya Esfandiary Bakhtiary
Soraya syntyi Isfahanissa Keski-Iranissa, Khalil Esfandiary Bakhtiary'n ja tämän saksalais-venäläisen vaimon Eva Kleinin vanhimpana lapsena. Sorayan isä oli Iranin Saksan liittotasavallan suurlähettiläs.
Irmeli Heinänen
Salli Irmeli Heinänen (vuodesta 1957 Honkanen, aiemmin Vuoksela, Sorvasto; 29. huhtikuuta 1923 Hämeenlinna – 14. maaliskuuta 1983) oli suomalainen näyttelijä ja teatteriohjaaja.
Rissala
Rissala on kylä ja Kuopion lentoasema Siilinjärven kunnan eteläosassa. Rissalan lentoasemalla toimii muun muassa Karjalan Lennosto.
Susanna Taivalsalmi
Ura runoilijana ja kirjailijana
Taivalsalmi julkaisi esikoisrunokokoelmansa Pieni verenkuva voitettuaan 14. valtakunnallisen Runo-Kaarina -kirjoituskilpailun vuonna 2007. Kaarinan kaupungin runokirjat julkaisi kirjan lokakuussa 2007 Turun kirjamessuilla. Taivalsalmen runous pohjautuu esikoisteoksessa vahvaan kristilliseen kuvastoon. Teoksen suurina teemoina ovat rakkaus ja kuolema. Usein hänen runonsa käsittelevät myös ristiriitaisia suhteita toisiin ihmisiin ja ruumiillisuuteen.
Gianpiero Combi
Combi pelasi yhteensä 47 maaottelua vuosina 1924–1934.
Myytti
Myyttien selitysteorioita
Tutkijat ovat selittäneet myyttejä eri tavoin. Simonsuuren mukaan seuraavat selitystavat voidaan nähdä toisiaan täydentävinä, eivät toisensa poissulkevina:
Brawn GP
Brawn GP oli brittiläinen Formula 1 -talli, joka kilpaili sarjassa kaudella. Brawn GP nousi F1-sarjaan lopettaneen Honda-tallin paikalle. Talli nimettiin aiemmin Hondan tallipäällikkönä toimineen Ross Brawnin mukaan, josta tuli sekä uuden tallin päällikkö että omistaja maksettuaan Hondalle symbolisen yhden punnan hinnan siitä. Tallin kuljettajina toimivat koko kauden ajan entiset Honda-kuljettajat Jenson Button ja Rubens Barrichello.
Kautta edeltäneet testit
thumb|left|200px|[[Rubens Barrichello testaamassa autoa Barcelonassa maaliskuussa 2009.]] Poistumisilmoituksensa jälkeen Honda oli jatkanut edelleen uuden autonsa kehitystyötä, muttei ollut testannut sitä lainkaan. Edeltäjänsä suunnitteleman auton pohjalta jatkanut Brawn-talli suoritti uuden autonsa ensimmäiset testit vasta 6. maaliskuuta 2009, noin kolme viikkoa ennen kauden avauskilpailua. Jo tuolloin Brawn-autoilla ajettiin radan nopeimmat kierrokset. Syyksi poikkeukselliseen nopeuteen paljastuivat autojen pohjaan sijoitetut ilmanohjaimet, eli diffuusorit, joita tuolloin ivattiin lehdistön keskuudessa "lumiauroiksi".
Brawnin käyttämä niin sanottu ”tupladiffuusori” katsottiin FIA:n laatimissa säännöissä kielletyksi ylimääräiseksi ilmanohjaimeksi, mutta auton takapään rakennetta muuttamalla se saatiin vastaamaan sääntöjä. Monet muutkin tallit olivat huomanneet tämän porsaanreiän säännöissä, mutta eivät hyödyntäneet sitä, koska pitivät rakennetta silti sääntöjenvastaisena.
Sponsorit
26. maaliskuuta Brawn GP ilmoitti tehneensä ensimmäisen sponsorisopimuksensa brittiläisen vaatevalmistaja Henri Lloydin kanssa. Yhtiön logo näkyi tallin autoissa ja Henri Lloyd toimitti tallille vaatteet ja fanitekstiilit. Seuraavana päivänä 27. maaliskuuta Times-lehti ilmoitti, että Richard Bransonin johtamasta Virgin Groupista tuli Brawnin ensimmäinen suursponsori. Kauden lopulla Virgin ilmoitti harkitsevansa sponsorisopimusta Brawnin ja uuden tallin Manorin välillä. Ross Brawn piti tässä vaiheessa Virginin jatkoa epärealistisena. Virginin jatkon epävarmuuden aikana talli solmi sveitsiläinen MIG Investmentsin kanssa kolmivuotisen sponsorisopimuksen, josta tiedotettiin 17. huhtikuuta 2009.
Kotiruoka
Kotiruoka ei ole automaattisesti pika- tai valmisruokaa terveellisempää. Kotiruoan terveellisyys riippuu aterialla nautittavien ruokalajien kokonaisuudesta.
Nina Berberova
Ura
Pariisissa Berberova aloitti 15 vuotta kestäneen yhteistyön venäjänkielisen Poslednije Novosti -sanomalehden kanssa. Hän kirjoitti lehteen muun muassa kirja-, teatteri- ja elokuva-arvioita sekä novelleja ja uutisia. Berberova toimitti myös vuonna 1926 kirjallisuuslehteä Novy Dom ja toimi kirjallisuustoimittajana Russkaja Myslissä.
Yksityiselämä
Berberova kuoli 92-vuotiaana philadelphialaisessa hoitokodissa kaatumisen aiheuttamiin komplikaatioihin.
Vihteljärvi
Maantiede ja historia
Historiallisissa lähteissä kylästä käytetään usein muotoa Wihteljärwi tai nimitystä Vihtiläjärvi. 1500-luvulla käytettiin myös ruotsinkielistä nimitystä Vichtisträsk. Kylästä on löydetty kivikautisia asuinpaikkoja, mutta ensimmäiset nykyiset asukkaat asettuivat Vihteljärvelle 1500-luvulla. Vuodesta 1992 lähtien kylä on ollut osa kansallisesti arvokkaaksi arvioitua kulttuurimaisema-aluetta.
Vihnemänty
Vihnemänty (Pinus aristata) on Yhdysvalloissa kasvava hyvin pitkäikäinen havupuu. IUCN luokittelee vihnemännyn elinvoimaiseksi lajiksi.
F (artisti)
Ura
F on musiikissaan tuonut esille mielenterveysomaisena olemista ja ”Hajoaa”-kappaleen myötä hän päätyi yhdistyksen suojelijana mukaan Mielenterveysomaisten keskusliiton FinFamin toimintaan.
Saab 21R
Kehitys
thumb|Saab J 21R thumb|De Havilland Goblin Saab 21R:n pääsuunnittelija oli Saabin Frid Wänström. Saab J21:n mäntämoottori vaihdettiin De Havilland Goblin 3 -suihkumoottoriin. Koneen korkeusvakautin nostettiin ylös T-pyrstömäiseksi ratkaisuksi, jotta moottorin suihkuvirtaus ei häiritse korkeusperäsimen toimintaa.
Town-luokka (hävittäjä)
Luokan alukset palvelivat sekä Kuninkaallisessa laivastossa että Kanadan laivastossa. Sodan lopulla aluksia siirrettiin Norjan, Alankomaiden ja Neuvostoliiton laivastoille. Alukset nimettiin sellaisten kaupunkien mukaan, jotka löytyivät sekä Yhdysvalloista että Brittein saarilta. Kanadan laivastolle siirretyt alukset nimettiin jokien mukaan lukuun ottamatta Annapolisia.
Hiidenkaivo
Maantietoa
Lammen pinta-ala on 1,3 hehtaaria. Se on 200 metriä pitkä ja 100 metriä leveä. Lammen rantaviivan pituus on 550 metriä.
Alzette
Alzette on 73 kilometriä pitkä joki Ranskassa ja Luxemburgissa. Joen alkulähde on Thilin kylässä Meurthe-et-Mosellen departementtissa Ranskassa. Joki virtaa Thilistä Luxemburgiin ja Luxemburgissa Esch-sur-Alzetten, Luxemburgin ja Merschin läpi ennen yhtymistään Moselin sivujokeen Saueriin Ettelbruckin kaupungin lähellä.
Laura Cutina
Cutina voitti 15-vuotiaana Los Angelesin 1984 olympialaisten telinevoimistelussa kultaa joukkuekilpailussa. Aiemmin Romania ei ollut voimistelun joukkuekilpailua olympialaisissa voittanut. Eroa Yhdysvaltain joukkueeseen jäi tasan yksi piste. Henkilökohtaisessa moniottelussa Cutina sijoittui viidenneksi 78,300 pisteellä ja permannolla kahdeksanneksi 19,150 pisteellä.
MASI Jeans
Historia
Blueman myi aluksi rahtityötä tukuille ja ketjuille. Se ei kuitenkaan saavuttanut kannattavuutta heikon katteen ja kovan kilpailun vuoksi.
5. toukokuuta
5. toukokuuta on gregoriaanisen kalenterin mukaan vuoden 125. päivä (126. päivä karkausvuonna). Vuodesta on jäljellä 240 päivää.
Juhlapäiviä
Katso myös: kalenteri ~ 4. toukokuuta, 6. toukokuuta
Mirja Hietamies-Eteläpää
Olympiamitali
Olympiavuoteen 1952 ”Mirkku” Hietamies valmistautui kovalla harjoittelulla, johon kuului muun muassa paljon uintia. Tammikuussa 1952 hän sijoittui Joensuun olympiakatsastuksissa kolmanneksi ja pääsi kisajoukkueeseen. Naisten 10 kilometrin hiihto, joka oli Oslossa 1952 ensi kertaa olympialaisten ohjelmassa, suoritettiin 23. helmikuuta. Hietamiehen lähtönumero oli 22, ja hän lähti viimeisenä ladulle. Suomi saavutti kilpailussa kolmoisvoiton; Hietamies sijoittui hopealle 59 sekuntia Lydia Widemanille hävinneenä ja 11 sekuntia Siiri Rantasen edellä. Palkinnot suomalaisnaisille jakoi KOK:n suomalaisjäsen Erik von Frenckell. Samana päivänä Suomen miesjoukkue voitti viestihiihdossa kultaa.
Kohti olympiavoittoa
Hietamies kilpaili toisen kerran urallaan olympialaisissa Cortina d'Ampezzossa 1956. Ensimmäisenä ohjelmassa olleessa 10 kilometrin kilpailussa Hietamiehen suksen side aukesi jo lähtösuoralla ja hän oli puolimatkassa vasta kahdestoista mutta nousi lopputuloksissa kuudenneksi häviten voittajalle 4.07 minuuttia ja pronssimitalistille 1.55 minuuttia. Viestissä hän hiihti koko kilpailun toiseksi nopeimman henkilökohtaisen ajan (vain Ruotsin Sonja Edström oli nopeampi). Hän lähti toiselle osuudelle 24 sekuntia Neuvostoliiton Alevtina Koltšinan jälkeen mutta tavoitti tätä ja oli vaihdossa enää kuuden sekunnin päässä. Viimeisellä osuudella Siiri Rantanen ohitti Neuvostoliiton ja toi Suomen joukkueen olympiakultaan 27 sekunnin erolla neuvostoliittolaisiin. Palkinnot viestinaisille jakoi KOK:n puheenjohtaja Avery Brundage.
Paluu kilpaladuille
Olympiavoittoa seuranneina kolmena talvena avioliittoon astunut Mirja Eteläpää ei juuri harjoitellut ja hiihti vain muutamia pikkukisoja. Esikoislapsensa syntymän jälkeen ja Squaw Valleyn 1960 olympialaisten lähestyessä hän palasi kilpaladuille. Olympiamatkalle Hietamiestä ei valittu hänen jäätyään pois ratkaisevista olympiakarsinnoista, vaikka viikkoa aiemmin hän oli hävinnyt Eeva Ruopalle vain muutaman sekunnin; Ruoppa sijoittui olympialaisissa 10 kilometrillä 11:nneksi ja saavutti viestissä pronssia. Myöhemmin samana talvena Hietamies sijoittui Salpausselällä kahdeksanneksi ja Holmenkollenilla 54 sekuntia voittaja Toini Gustafssonille hävinneenä neljänneksi.
Mihaela Stănuleț
pienoiskuva|Mihaela Stănuleț Mihaela Stănuleț (s. 16. heinäkuuta 1967 Sibiu) on entinen romanialainen telinevoimistelija ja olympiavoittaja.
Stalingrad (vuoden 1993 elokuva)
Stalingradin tapahtumat sijoittuvat toisen maailmansodan itärintamalle vuosille 1942–1943. Elokuva kertoo Stalingradin taistelusta, joka oli toisen maailmansodan käännekohtia ja sotahistorian verisimpiä taisteluita. Elokuvassa saksalaisten sotilaiden joukko siirretään Stalingradiin, jossa he pääsevät todistamaan saksalaisten ja neuvostoliittolaisten inhimillisiä kärsimyksiä itärintamalla. Elokuva kuvaa kaunistelemattomasti sodan julmuutta ja raakuutta. Elokuva voidaan siten rinnastaa moniin sodanvastaisiin sotaelokuvan klassikoihin, kuten Francis Ford Coppolan Ilmestyskirja. Nyt ja Oliver Stonen Platoon – nuoret sotilaat. Elokuva on toinen Saksassa valmistunut sotaelokuva Stalingradin taistelusta vuoden 1959 länsisaksalaisen elokuvan Koirat, ettekö jo kuole jälkeen.
Tanskan koripallomaajoukkue
Tanskan koripallomaajoukkue edustaa Tanskaa koripallon arvokisoissa.
Puolan parlamenttivaalit 2007
Vaaleihin johtaneet syyt
Vuoden 2005 vaalien jälkeen muodostettiin Puolassa enemmistöhallitus, jonka suurimpana puolueena oli Laki ja Oikeus. Pääministeriksi tuli presidentti Lech Kaczyńskin kaksoisveli Jarosław Kaczyński. Hallituksen muut puolueet olivat populistinen Itsepuolustus) (Samoobrona) ja uskonnollis-oikeistolainen Puolan perheiden liitto (LPR).
Lepperin eron jälkeen hallitus hajosi, kun Itsepuolustuksen ja Samoobronan ministerit erosivat siitä. Koska Laki ja Oikeus -puolueella ei ollut enää hallituskumppaneita eikä siten myöskään enää toimivaa enemmistöhallitusta, kävi uusien vaalien järjestäminen yhä todennäköisemmäksi. Osa poliittisista puolueista olisi kuitenkin halunnut sejmin jatkavan, jotta Kaczmarekin erottamiseen johtaneet syyt olisi tutkittu.
Vaihtoehtoiset energianlähteet öljylle
Uusiutuvat energialähteet
Vesivoimalat tuottavat sähköä paljon halvemmalla kuin maakaasuturbiinit. Vesivoimaloita onkin rakennettu lähes maailman jokaiseen koskeen ja uusien vesivoimaloiden rakentaminen ei välttämättä ole mahdollista. Vesivoima aiheuttaa myös paikallisia ympäristöongelmia jokien ekosysteemeille. Toinen lupaava uusiutuvan energian lähde voisi olla tuulivoima. Se on nykyään neljä kertaa tehokkaampaa kuin aurinkovoima. Tuulivoimalan rakentamiskustannukset ovat elinkaarikustannukset huomioon ottaen noin puolet vastaavan vesivoimalan rakentamisesta. Aurinkovoimaa voidaan käyttää sekä kuumilla että kylmillä alueilla eri tekniikoita käyttäen.
Jaakko Paatela
Jaakko Sakari Paatela (3. lokakuuta 1922 Helsinki – 1. maaliskuuta 1989 Espoo) oli suomalainen arkkitehti, joka suunnitteli sairaaloita, parantoloita sekä liike- ja teollisuusrakennuksia. Paatela kirjoitti ylioppilaaksi Helsingin suomalaisesta normaalilyseosta 1942 ja valmistui arkkitehdiksi Teknillisestä korkeakoulusta 1947. Hän teki opintomatkoja Euroopan maihin sekä Yhdysvaltoihin 1951 ja 1965 sekä Japaniin 1963. Paatela toimi Teknillisen korkeakoulun asemakaavaopin assistenttina 1948–1950 ja perusti 1951 puolisonsa kanssa oman arkkitehtitoimiston, joka toimi vuoteen 1989. Jaakko Paatelan isä oli arkkitehti Jussi Paatela (1886–1962) ja puoliso vuodesta 1945 arkkitehti Eva Paatela (o.s. Meurman, s. 1922). Hänen veljiään olivat maataloustieteilijä Juhani ja arkkitehti Veli Paatela.
Runoraati
Alkuperäisessä Runoraadissa runoilijat lausuvat videolla itse kirjoittamansa runon valitsemassaan paikassa ja neljän hengen studioraati antaa runoille pisteitä. Raadin keskustelun jälkeen ohjelmassa nähdään runoilijasta esittely.
Angela Hammitzsch
Puolueen noustua epäonnistuneen oluttupavallankaappauksen aiheuttamasta alennustilasta Adolf Hitler alkoi ansaita mukavasti puoluejohtajana ja myös ”poliittisen omaelämäkertansa” Mein Kampfin rojalteilla. Hitler osti Obersalzbergista itselleen maalaisasunnon ja kutsui Angelan tyttärineen hoitamaan taloa 1928. Vanhemmasta tyttärestä Angelika ”Geli” Raubalista tuli pian enonsa suojatti. Monien historioitsijoiden mukaan Adolf Hitlerillä ja Gelillä oli suhde, joka päättyi Gelin itsemurhaan 1931.
Dresdenin tuhouduttua liittoutuneiden pommituksissa sodan viimeisenä keväänä Hitler muutti Angelan jälleen Berchtesgadeniin, jotta tämä välttyisi jäämästä puna-armeijan vangiksi. Hän myös myönsi sekä Angelalle että nuoremmalle sisarelleen Paulalle 100 000 markan avustuksen ja määräsi testamentissaan heille maksettavaksi 1 000 markan suuruisen eläkkeen kuukausittain. Sodan jälkeen Angela puhui veljestään lämpimästi ja julisti uskovansa, että Hitler olisi lakkauttanut keskitysleirit, mikäli olisi tiennyt mitä niissä tapahtuu.
Absoluuttinen Nollapiste (yhtye)
Historia
Absoluuttinen Nollapiste sijoittui viidenneksi vuoden 1993 rockin SM-kilpailussa, jonka voitti Pekka ja Susi. Yhtyeen omalaatuinen esiintyminen herätti paljon kiinnostusta, ja Absoluuttinen Nollapiste pääsi ensimmäisenä levyttämään finaalissa olleista yhtyeistä.
Kymmenes studioalbumi, jälleen varsin proge-henkinen Musta hiekka, julkaistiin 21.10.2009. Yhtye äänitti ja tuotti albumin itse.
Metsä Wood
Metsä Woodin pääkonttori sijaitsee Espoon Tapiolassa.
Rubidium
Isotoopit
Luonnostaan rubidium esiintyy kahdella eri isotoopilla massaluvuilla 85 ja 87. Massaluvulla 85 esiintyvä rubidiumin isotooppi on pysyvä ja massaluvun 87 isotooppi on radioaktiivinen isotooppi, jota esiintyy luonnossa noin 28 %. Radioaktiivisen rubidiumin hajoaminen luonnossa tapahtuu β--hajoamisella. Radioaktiivinen rubidiumin isotooppi hajoaa negatiivisen beetapartikkelin emissiolla pysyväksi strontium-87:ksi. Lisäksi rubidiumilla on 24 muuta synteettisesti valmistettua isotooppia. Rubidium-87 puoliintumisaika on 4,8·1010 vuotta. Eräs rubidiumin synteettinen isotooppi on Rubidium-82, jota valmistetaan elektronisieppauksella strontium-82:sta. Tätä rubidiumin isotooppia käytetään positroniemissiokuvauksessa (PET) merkkiaineena. Rubidium-82 puoliintumisaika on 76 s.
Käyttö
thumb|right|Rubidiumia lasiampullissa. Rubidiumia voidaan käyttää pienissä atomikelloissa, joiden toiminta perustuu atomin ominaisvärähtelyyn. Rubidiumatomikello heittää kymmenessä vuodessa korkeintaan sekunnin tuhannesosan. Yleensä atomikelloissa käytetään cesiumia, jonka ominaisuudet ovat samankaltaiset kuin rubidiumilla. Geologit käyttävät rubidiumin ja strontiumin isotooppeihin perustuvaa ajoitusmenetelmää määritellessään kiven ikää. Rubidiumia käytetään myös katalyyttina ja valokennoissa sekä tutkimustarkoituksissa. Koska rubidium on hyvin kallista, sen teollinen käyttö on vähäistä.
Katalonian kriisi 2017
Katalonia itsenäiseksi, itsehallinnon peruutus
Se hajotti Katalonian alueparlamentin ja määräsi uudet Katalonian parlamenttivaalit pidettäviksi 21. joulukuuta 2017. Näin Espanja peruutti Katalonian itsehallinnon. Espanja syytti Katalonian johtavia virkamiehiä kapinasta, josta voi saada jopa 30 vuotta vankeutta. Kataloniassa oli myös laaja itsenäisyyden vastustajien joukko. Katalonian oma oppositio, lähinnä keskusta ja sosialistit marssivat ulos parlamentin äänestyksestä. Itsehallinnon peruutuksen pelättiin käynnistävän levottomuuksia.
Luettelo Etelä-Korean lentoasemista
Lentoasemat
pienoiskuva|Ilmakuva [[Incheonin kansainvälinen lentoasema|Incheonin kansainvälisestä lentoasemasta.]]
Valkoinen-Niili
Ugandassa
thumb|[[Murchisonin putous]]
Ramygala
Aiheesta muualla
55.51111°N, 24.30278°W
Aktiastiftelsen i Esbo-Grankulla
Aktiastiftelsen i Esbo-Grankulla on vuonna 1993 perustettu Säästöpankkisäätiö. Se on rekisteröity Espoossa. Se on neljänneksi suurin Aktia Pankki Oyj:n omistaja. Säätiö on yksi kulttuurikeskus Luckanin ja Svenska Teaternin rakennustyömaan tukirahoittajista. Sen hallinnossa toimivat Mikael Aspelin (Stiftelsen för finlandssvensk kultur i Esbo), Ken Thilman ja Petrik Lerche (Aktia, Helsingfors Svenska Bostadsstiftelse, Stiftelsen Tre Smeder). Säätiö tukee monia yleishyödyllisiä kohteita ja edellyttää, että tuen hakijalla tulisi olla tili Aktia Pankissa.
Louis Tomlinson
Sooloura
Tomlinsonin toinen sooloalbumi Faith in the Future julkaistiin 11. marraskuuta 2022. Se oli ensimmäinen Tomlinsonin albumi, joka pääsi Iso-Britannian listojen ensimmäiselle sijalle.
Ge
Henkilöt
Ge on seuraavien henkilöiden nimi:
Kadri Mälk
Kadri Mälk (27. tammikuuta 1958 Tallinna – 1. tammikuuta 2023) oli virolainen kuvataiteilija ja korumuotoilija. Hän erikoistui jalokiviin.
Al-Qaida
Järjestö uhkasi vuonna 2015 iskeä Yhdysvaltoihin, Euroopan ja Israelin suurkaupunkeihin. Toisaalta kilpaileva, vielä kovaotteisempi jihadistijärjestö Isis oli heikentänyt al-Qaidaa merkittävästi.
Nimi
Nimeä ”al-Qaida” käytti ensimmäisenä Afganistanin sodassa toiminut jihadisti Abdallah Azzam, Osama bin Ladenin oppi-isä. Hän kuvaili jihadistiensa edelläkävijäjoukkoa "odotetun yhteiskunnan vahvaksi perustaksi (al-qaida al-sulbah). Entinen Britannian ulkoministeri Robin Cook väitti sen tarkoittavan alun perin tietokantaa, tietokonetiedostoa, johon oli tallennettu tiedot Afganistaniin neuvostoliittolaisten vastaiseen taisteluun värvätyistä mujahideeneista.
Guaniinideaminaasi
thumb|Malli ihmisen guaniisideaminaasista sitoutuneena sinkki-ioniin ja reaktion tuotteeseen ksantiiniin. Guaniinideaminaasi eli guaniiniaminohydrolaasi on entsyymi, jonka tärkein tehtävä on muuttaa guaniini ksantiiniksi, jolloin syntyy myös ammoniakkia. Entsyymi muuntaa myös muun muassa adeniinia allopurinoliksi ja adenosiinia inosiiniksi.
Al-Qaida
Historia
Saudi-Arabiasta oli saapunut Osama bin Laden jolla oli äärivanhoillinen islamilainen uskonoppi ja maailmankatsomus. On epäilty, että CIA olisi kouluttanut myös Osama bin Ladenia. 1990-luvun alussa al-Qaida toimi Sudanissa, mutta vuoden 1996 jälkeen sen päämaja ja harjoitusleirit muutettiin Afganistaniin, missä Osama bin Laden loi kiinteät suhteet talebanien kanssa. Hän perusti elokuussa 1988 al-Qaidan taistelujärjestöksi Egyptistä karkotettujen samanhenkisten Afganistaniin saapuneiden taistelijoiden kanssa. Heidän taivoitteenaan oli islamilaisten maiden vapauttaminen vääräuskoisten miehittäjien hallinnosta. Heidän ensimmäinen voittonsa tuli vuonna 1989, kun Neuvostoliitto vetäytyi Afganistanista.
Muistimoduuli
pienoiskuva|oikea|Erilaisia muistimoduulityyppejä, ylhäältä päin: DIP, SIPP, SIMM (30-pin), SIMM (72-pin), DIMM (168-pin), DDR DIMM (184-pin). Muistimoduuli tai muistikampa on tietokoneen komponentti, joka sisältää yhden tai useampia muistipiirejä piirilevyllä.
The Best of Johnny Cash
1 - Johnny's Big Hits
Side Two
3 - Johnny Down West
Side One
5 - Johnny on Sunday
Side Two
Toppila
Toppila on Oulun kaupunginosa, joka sijaitsee keskustasta noin kolme kilometriä pohjoiseen, Oulujoen pohjoisrannalla. Asukkaita kaupunginosassa on 0. Toppila on saanut nimensä kantatilan tai sen omistajan mukaan. Toppila-niminen pelto tunnetaan jo 1600-luvun Oulusta. Toppilan Taskilasta erottaa Mannisenoja.
Toppilassa on vajaan 200 oppilaan ala-aste ja runsaan 200 oppilaan yläaste, Terva-Toppilan koulu.
Janne Nissinaho
Nissinaho on pelannut uransa aikana 25 runkosarjaottelua Salibandyliigassa.
The Legend of Zelda: Ocarina of Time
Uudelleenjulkaisut
Ocarina of Time uudelleenjulkaistiin Nintendo GameCubelle emuloituna ROMina yhdessä The Legend of Zelda: Ocarina of Time Master Questin kanssa sekä osana The Legend of Zelda: Collector’s Editionia. Ensin mainittu julkaistiin Japanissa nimellä Zelda no Densetsu: Toki no Ocarina GC; Master Quest -versiota kutsuttiin nimellä Zelda no Densetsu: Toki no Ocarina GC Ura. Ura-nimi juontuu Master Questin alkuperästä: se oli alun perin tarkoitettu Ura Zelda -nimiseksi lisäosaksi Ocarina of Timeen ja käytettäväksi Nintendo 64DD -lisäosan kanssa. Master Quest annettiin tilaajalahjana The Wind Wakerin ennakkotilaajille Pohjois-Amerikassa ja Japanissa. Euroopassa ja Australiassa peli tuli samassa kotelossa Wind Wakerin kanssa. Master Quest käyttää samaa pelimoottoria ja juonta kuin Ocarina of Time, mutta luolastoja on muunneltu. Collector's Edition oli saatavilla Euroopassa, Australiassa ja Pohjois-Amerikassa GameCube-yhteispakkauksissa. Sen saattoi saada myös rekisteröimällä Nintendo GameCuben jonkin kahden erikseen määritellyn videopelin kanssa tai tilaamalla Nintendo Power -lehden.
Arvostelut
Master Quest- ja Virtual Console -versiot saivat myös myönteisen vastaanoton. Vaikka joidenkin mielestä tietyt grafiikoiden ja äänimaailman osa-alueet olivat vanhentuneita, useimpien mielestä peli oli ikääntynyt arvokkaasti. Master Quest -version arvostelujen keskiarvo on GameRankings-sivustolla 89,5% ja MetaCritic-sivustolla 91/100. IGN:n Master Quest -arvostelussa sanottiin, että ”Ocarina of Time on vanhentunut erittäin hyvin”, ja huomioitiin, että ”vaikka tekstuurit ja mallit näyttävät vanhentuneilta, pelin visuaalinen presentaatio on kestänyt aikaa hyvin”. Entinen GameSpotin toimittaja Jeff Gerstmann antoi Virtual Console -versiolle arvosanan 8,9/10. Hänen mukaansa Ocarina of Time on ”säilynyt yllättävän hyvin ja tarjoaa pitkän ja monesti yllättävän seikkailun”. Edge-lehti kommentoi vuoden 2007 ”100 parasta peliä” -numerossaan, että ”Ocarina of Time oli mahtava saavutus vuonna 1998, ja yhä vuosikymmen myöhemmin se on edelleen maamerkki seuraajilleen ja 3D-peleille ylipäänsä... Isojen seikkailujen pelisarjassa Ocarina ei ehkä enää ole kaunein tai suurin, mutta se on edelleen paras.”
W. S. Van Dyke
Ura
Vuonna 1935 Van Dyke ohjasi kolme elokuvaa. Roy Del Ruthin kanssa Van Dyke ohjasi musikaalin Rakkauden sävel, jonka pääosissa ovat Jack Benny, Eleanor Powell ja Robert Taylor. Elokuva sai kolme Oscar-ehdokkuutta, joista se voitti yhden. Joan Crawfordia Van Dyke ohjasi draamakomediassa Se alkoi suudelmasta ja Jeanette MacDonaldia ja Nelson Eddyä Van Dyke ohjasi musikaalidraamassa Tuhma Marietta, joka voitti yhden Oscar-palkinnon musiikista.
Virittäjä
Virittäjää on vuodesta 1897 julkaissut Kotikielen Seura. Lehden nykyinen päätoimittaja on dosentti Laura Visapää.
Parhaan naispääosan Jussi
Keväällä 2022 Filmiauran hallitus ilmoitti, että sukupuoliperusteisista näyttelijäpalkinnoista luovutaan 2023. Jatkossa jaetaan parhaan pääosan ja parhaan sivuosan Jussit sekä parhaan näyttelijätulokkaan ja valkokankaan valopilkun Jussit.
Tieteiden talo
Tieteiden talo koulukäytössä
Uuden koulurakennuksen rakennuttaminen tuli mahdolliseksi muutamaa vuotta myöhemmin, kun sen rahoitus järjestyi. Koulurakennuksen peruskivi laskettiin 17.4.1925, ja se valmistui muuttokuntoon 14.9.1925. Koulun vihkiäisjuhlaa vietettiin 12.10.1925. Mukana vihkijäisjuhlassa olivat esimerkiksi hallituksen edustajana opetusministeri E. N. Setälä, kouluhallituksen ylijohtaja Oskari Mantere sekä presidentinrouvat Signe Relander ja Ester Ståhlberg.
Taina West
Taina West (s. 26. huhtikuuta 1956 Helsinki) on suomalainen toimittaja ja käsikirjoittaja. Hän kuului television ajankohtaisviihdesarjojen Pohjantähden alla (1988), Suomen hovi (1989) ja Iltalypsy (1993–2001) käsikirjoittajiin ja toimitti musiikkiviihdeohjelmia Yleisradion Radio Suomessa.
Aliohjelma
Toimintaperiaate
Suorittimella ei ole tietoa aliohjelmalle välitettävien muuttujien tyypeistä vaan se on ohjelmallisesti käsiteltävää tietoa joko käännösvaiheessa tai ajonaikaisella tyyppitarkistuksella.
Muuttujat
Jäsenmuuttujan elinkaari on sama kuin olion ja sen näkyvyys voi olla rajattu, jolloin sitä voi käyttää vain jäsenmetodien avulla.
Parametrien välitys
Parametreja voidaan välittää kielestä riippuen kolmella tavalla aliohjelmalle:
Versiohallinta
Versionhallintajärjestelmät
Toinen sukupolvi osaa käsitellä useampia tiedostoja ja tukee verkottumista. Rinnakkaisuusmalli perustui muutoksien yhdistämiseen ennen tallettamista.
Verkkoimpedanssi
Verkkoimpedanssi tarkoittaa sähköverkossa ilmenevää impedanssia. Teollisuuslaitoksen mittakaavassa verkkoimpedanssissa tapahtuu muutoksia, jotka johtuvat mm. verkon laitteiden ja johtimien välisistä sähkömagneettisesta vuorovaikutuksista. Vuorovaikutukset aiheuttavat muutoksia johtimien virrantiheydessä ja indusoivat toisiin johtimiin ns. vuotovirtoja. Puolestaan verkon solmupisteiden impedanssi on riippuvainen lähtevien ja saapuvien johtimien impedanssin yhteensopivuudesta. Häviöiden pienentämiseksi on käytettävä niin kutsuttua impedanssisovitusta. Oleellisena osana verkkoimpedanssia on muistaa, että myös maadoitukset ovat osa verkkoa. Maadoitusten impedanssit vaikuttavat oleellisesti koko verkon sähkömagneettisiin häiriöihin.
Verkkoimpedanssin muutoksia
pienoiskuva|Virrantunkeutumissyvyys δ kertoo tehollisen alueen etäisyyden johtimen pinnasta. pienoiskuva|350x350px|Esimerkkinä virrantiheys 2 mm kuparijohtimessa 21 kHz ja 81 kHz taajuuksilla. Kuvasta nähdään virran pakkautuvan johtimen laidoille.
Virranahto
,missä
ρ = aineen resistiivisyys
µ0 = tyhjiön permeabiliteetti
Verkkoimpedanssin näkökulmasta virranahto otetaan huomioon mm. jakeluverkon suunnittelussa. Tämä ilmenee, kun jakeluverkon jokainen vaihe jaetaan kahteen tai useampaan johtimeen. Tällainen menettelytapa tehdään, koska johtimen poikkipinta-alan kasvaessa tarpeeksi suureksi johtimen keskiosassa ei enää kulje virtaa. Jakamalla vaihe useampaan osaan voidaan sama virta kuljettaa pienemmällä poikkipinta-alalla, koska johtimen keskelle ei jää virratonta aluetta.
Loughtonin metroasema
Alkuperäinen Loughtonin asema avattiin 22. elokuuta 1856 Eastern Counties Railwayn Lontoosta lähtevän radan pääteasemaksi. Asemaa siirrettiin 24. huhtikuuta 1865, kun nyt Great Eastern Railwayn omistamaa rataa jatkettiin Ongariin asti. Asemarakennus uusittiin samalla kun haara yhdistettiin Lontoon metroon osana New Works Programme -ohjelmaa vuosina 1935-1945, jolloin siitä tuli osa Central Linen laajennusta itään.
Keski- ja pohjoispohjalaiset murteet
Savolaisvaikutteet kuuluvat enemmän keskipohjalaisissa murteissa, mutta ne lisääntyvät yleisesti ottaen aina, mitä kauemmas rannikolta mennään. Keski-Pohjanmaan murteissa on alueellista vaihtelua jopa siinä määrin, että jokainen jokilaakso erottuu omaksi murrealueekseen.
Faudel
Faudel syntyi Ranskassa, jossa isoäiti perehdytti hänet algerialaiseen perinnemusiikkiin. Faudelin ensimmäinen julkinen lauluesiintyminen tapahtui hääjuhlassa Oranissa.
Monacon Grand Prix 1998
Kilpailu
Häkkinen ajoi voittajana maaliin noin 11 sekunnin erolla Fisichellaan. Mika Salo sijoittui Arrowsillaan neljänneksi. Näin korkeilla sijoilla ei ole kaksi suomalaista loppusijoituksissa koskaan ennen olleet. Edellinen paras suomalaissijoitus oli Italian GP:stä 1995 (Häkkinen toinen, Salo viides), ja sitä edellinen San Marinon GP:stä 1991 (JJ Lehto kolmas, Häkkinen viides).
Steiermark
Väestönkehitys
Lähde: Landesstatistik Steiermark
Ellen Juntti
Ellen Juntti (s. 1958) on ruotsalainen Maltillisen kokoomuksen poliitikko. Hänet valittiin edustajaksi valtiopäiville Länsi-Götanmaan läänin läntisestä vaalipiiristä vuonna 2010, ja hänestä tuli sen sosiaali- ja kulttuurivaliokuntien varajäsen. Varsinaiselta ammatiltaan Juntti on poliisi.
Tekla Bądarzewska-Baranowska
1850-luvulla Bądarzewska-Baranowska avioitui ja sai kolme lasta. Hänen varhaisen kuolemansa syy ei ole tiedossa, mutta hänet haudattiin Powązkin hautausmaalle Varsovassa 1. lokakuuta 1861. Erityistä suosiota Bądarzewska-Baranowska on saavuttanut Kaukoidässä (Japanissa ja Taiwanilla).
Campo sportivo di Fonte dell'Ovo
Campo sportivo di Fonte dell'Ovo (myös Campo sportivo di Montecchio) on San Marinon pääkaupungissa sijaitseva jalkapallostadion. Stadion valmistui vuonna 1984. Katsojia stadionille mahtuu 600 ja siellä pelataan San Marinon jalkapallon pääsarjan pelejä. Se on sekä SP Tre Pennen että SS Muratan kotikenttä.
Kentän yhteydessä toimii tennishalli sekä yksityinen kuntosali. Vuodesta 2008 kentällä on ollut tekonurmi. .
Päätään pidempi
Tarina
Mainosalalla työskentelevällä Bill Ragolla on perheongelmia, mikä vaikeuttaa hänen uraansa. Hänet erotetaan virastaan. Bill Rago päättää hakea töitä työvoimatoimiston kautta. Hänelle tarjotaan opettajan työtä Yhdysvaltain armeijassa. Rago ottaa paikan vastaan, vaikka hänellä on hieman ennakkoluuloja, ja muuttaa työsuhdeasuntoon Fort McClainen kasarmille. Hän ei ole aluksi innostunut työpaikasta eikä työoloista.
Isoalvejuuri
Ulkonäkö ja koko
Isoalvejuuri muistuttaa huomattavan paljon etelänalvejuurta (D. dilatata) ja sitä pidettiin pitkään etelänalvejuuren yhtenä muotona. Se muistuttaa myös Suomessa hyvin yleistä metsäalvejuurta (D. carthusiana), mutta isoalvejuuren lehti on isompi, liuskaisempi ja kolmiomaisempi. Isoalvejuuri voi risteytyä etelänalvejuuren kanssa.
Karin Fincke
Karin Fincke (myös Katariina, Catharina) oli 1500- ja 1600-lukujen vaihteessa elänyt suomalainen aatelisnainen, jota on joskus kutsuttu ”historialliseksi kirjailijaksi”, sillä erästä aikalaiskuvausta Sigismundin ja Kaarlen valtataistelun loppuvaiheen tapahtumista Suomessa pidetään hänen laatimanaan.
Coming Home (New Found Gloryn albumi)
Albumi debytoi sijalla #19 Billboard 200 -listalla, myyden 38 845 kappaletta ensimmäisellä viikollaan. Yhtyeen edellinen albumi, Catalyst (2004), debytoi sijalla #3. Lokakuuhun 2006 mennessä Coming Home oli myynyt 83 123 kappaletta Yhdysvalloissa.
Argentiina-pokaali
pienoiskuva|Viron vapaakiväärijoukkue [[Ammunnan maailmanmestaruuskilpailut 1939|Luzernin vuoden 1939 MM-kilpailuissa. Voittajajoukkue kuvassa palanneena takaisin Viroon, jossa heille järjestettiin heinäkuussa 1939 juhlat Kadrioru staadionilla Tallinnassa. Ampujien edessä Argentiina-pokaali, jonka he saivat haltuunsa seuraaviin MM-kisoihin asti. Joukkueen jäsenet vasemmalta: joukkueen johtaja Otto Sternbeck, August Liivik, Elmar Kivistik, Harald Kivioja, Kaarel Kübar ja Gustav Lokotar.]] Argentiinan puolustusministeri, eversti Pablo Riccheri lahjoitti vuonna 1903 maiden väliseen vapaakiväärin joukkuekilpailuun Argentiina-pokaalin, joka oli tiettävästi aikanaan maailman kallein kiertopalkinto. Pokaalin paino on 28 kg ja tehty kiinteästä kullasta ja hopeasta. Se esittää Argentiinan kansallisuustunnusta eli ohdakelyhdettä kantavaa enkeliä.
I Was a Communist for the FBI (radiokuunnelma)
Kuunnelmaan tehtiin pilottijakso mukaan lukien kaikkiaan 79 jaksoa vuosina 1952–1953. Sarja oli syndikoitu ja sen tuotti Frederick W. Ziv Company. Kuten samaan artikkelisarjaan pohjautuvan elokuvankaan kohdalla, FBI ei osallistunut sarjan tekemiseen. Sarjan viikkobudjetti oli 12 000 dollaria, joka oli radiosarjalle poikkeuksellisen korkea. Matt Cveticin roolissa oli Dana Andrews.
Vorarlberg
Väestö
Vuoden 2001 tietojen mukaan Vorarlbergissa asui 351 095 asukasta. Heistä alle 15-vuotiaita oli 19,4 %, 15–59-vuotiaita 63,1 % ja yli 60-vuotiaita 17,5 %. Suurin osa asukkaista oli Itävallan kansalaisia, mutta osavaltiossa asui myös 46 700 ulkomaan kansalaista. Heistä suurimmat ryhmät olivat turkkilaiset (18 838), jugoslaavit (6 462), saksalaiset (5 880) ja bosniakit (5 662). Uskontoryhmistä suurin ovat katolilaiset (78 %), muslimit (8,4 %) ja protestantit (2,2 %). Muhin ryhmiin kuului 3,9 %, uskonnottomia oli 6 % ja 1,6 % uskontoa ei saatu selville.
Katriina Saarinen
Ennen salibandy-uraansa Saarinen pelasi tennistä. Vuonna 1993 hän oli mukana Suomen Fed Cup -joukkueessa, joka ylsi toistaiseksi parhaimpaan saavutukseensa, kahdeksan parhaan joukkoon. Nykyään hän toimii tennisvalmentajana ja Suomen Fed Cup -joukkueen kapteenina.
Rossignol
Historia
Abel Rossignol perusti vuonna omaa nimeään kantavan, hiihtovälineitä ja -vaatteita valmistavan yrityksen vuonna 1907. Aktiivisena hiihtäjänä tunnettu Rossignol valmisti puusepän taidoillaan sukset umpipuusta. Vuonna 1937 ranskalainen Émile Allais voitti kolme kertaa maailmanmestaruuden Rossignolin Olympic 41 -suksilla.
Rossignol-merkillä valmistettiin myös tennismailoja, joita käytti 1980-luvulla muiden muassa ruotsalainen Mats Wilander.
Daniela Hunger
Doping
Hungerin 1980-luvun saavutuksia on hieman varjostanut doping-leima. Kaksi vuotta uintiuransa päättymisen jälkeen, vuonna 1998 Hunger tuli julkisuuteen yhdessä monen muun entisen itäsaksalaisen uintihuipun kanssa. He tunnustivat käyttäneensä dopingaineita valmentajiensa ja lääkäreidensä pakottamina. Joukkoon kuului Hungerin lisäksi useita muita olympiavoittajia ja maailmanmestareita.
Christoph Prégardien
Christoph Prégardien (s. 18. tammikuuta 1956 Limburg an der Lahn) on saksalainen oopperalaulaja, äänialaltaan tenori. Hän aloitti musiikillisen uransa Limburgin tuomiokirkon kuoron jäsenenä. Hän opiskeli laulamista Martin Gründlerin johdolla Frankfurtin musiikkiopistossa ja valmistui vuonna 1983. Myöhemmin hän jatkoi opintojaan Carla Castellanin johdolla Milanossa, Karlheinz Jariusin johdolla Frankfurtissa ja Alois Tremlin johdolla Stuttgartissa.
Prégardien on tehnyt yhteistyötä sellaisten kapellimestareiden kuin Frans Brüggenin, John Eliot Gardinerin, Michael Gielenin, Nikolaus Harnoncourtin, Philippe Herreweghen, Christopher Hogwoodin, René Jacobsin, Ton Koopmanin, Sigiswald Kuijkenin, Gustav Leonhardtin ja Helmuth Rillingin kanssa.
Hege Storhaug
Ura
Storhaug on Norjassa kiistanalainen hahmo, jonka suorapuheinen islamin ja islamilaisten maiden kulttuurin kritiikki ja maahanmuuttoa koskevat näkemykset ovat saaneet osakseen sekä myötämielistä puolustusta että voimakasta kritiikkiä. Esimerkiksi Ayaan Hirsi Ali on ylistänyt Storhaugin työtä musliminaisten ihmisoikeustilanteen parantamiseksi.
Reza Shah Pahlavi
Perhe
Toinen vaimo oli Tadj ol-Molouk. He saivat viisi lasta
Lukáš Jašek
Seuraura
Jašek on HC Třinecin kasvatti. Kaudella 2011–2012 hän sijoittui tehoilla 30+42=72 Tšekin C-nuorten sarjan pistepörssissä kuudenneksi. Kaudeksi 2013–2014 Jašek siirtyi Ruotsiin Södertälje SK:n junioreihin.
Kärnten
Kärnten rajoittuu etelässä Italiaan ja Sloveniaan. Naapuriosavaltiot ovat idässä ja pohjoisessa Steiermark, luoteessa Salzburg ja lännessä Itä-Tiroli.
17. maaliskuuta
17. maaliskuuta on gregoriaanisen kalenterin mukaan vuoden 76. päivä (77. päivä karkausvuonna). Vuodesta on jäljellä 289 päivää.
Kissoista
Lessingin rakkaus kissoihin on peräisin ajalta Afrikassa, jossa oli niin villikissoja kuin kotikissojakin. Kissoja oli jälleen hänen elämässään, kun hän asettui Lontooseen. Viimeinen hänen kanssaan elänyt kissa oli El Magnifico, josta kirjan päätösjakso kertoo.
Lukáš Jašek
Maajoukkueura
Tšekin A-maajoukkueessa Jašek on pelannut 11 ottelua tehopistein 1+2=3. Hän teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenassa Suomea vastaan. Jašek merkittiin Tšekin kolmossentteriksi laidoilleen Radan Lenc ja Lukáš Rousek. Hän teki ottelussa myös ensimmäisen A-maajoukkuemaalinsa ja Jašek sai syöttöpisteen Dmitrij Jaškinin tekemään kahden miehen ylivoimamaaliin.
Kärnten
Historia
Kärten kärsi 1330- ja 1340-luvulla useista luonnonkatastrofeista, kuten heinäsirkoista, maanjäristyksestä, maanvyörymästä ja rutosta. Myös 1400-luvun loppupuoli oli Kärntenille vaikea. Osmanien hyökkäys toistui vuosien 1473 ja 1483 välillä viisi kertaa. 1480-luvulla unkarilaisten armeija miehitti maan lyhyeksi aikaa. Miehitysajat nostattivat talonpoikien tyytymättömyyttä ja kapinoita. Myöhemmin arkkiherttuatar Maria Teresian aikana Kärnten menetti itsenäisyytensä, kun se vuonna 1782 liitettiin Steiermarkiin. Itävalta-Unkarin osana se oli mukana ensimmäisessä maailmansodassa, ja Alpeilla käytiin hankalissa oloissa sotaa Italiaa vastaan. Sodan jälkeen Kärntenin pohjoisosa liitettiin uuteen Itävaltaan mutta eteläosa Jugoslaviaan. Kärnten kävi sitä vastaan lyhyen rajasodan. Asia ratkaistiin vuoden 1920 kansanäänestyksellä, jossa valtaosa eteläisen Kärntenin asukkaista äänesti Itävaltaan kuulumisen puolesta.
Agriofyytti
Agriofyytti on kasvilaji, joka on vieraslaji, mutta on pystynyt asettumaan ja vakiintumaan täysin tai lähes täysin luonnolliseen kasvillisuuteen. Agriofyytti on siis vierasperäinen kasvilaji, joka kasvaa vakiintuneena luonnonkasvillisuudessa, eikä pelkästään ihmistoiminnan muokkaamissa ympäristöissä, kuten useimmat vieraskasvilajit. Suomessa agriofyyttinä esiintyy esimerkiksi rusoamerikanhorsma (Epilobium adenocaulon).
Niemisjärven rautatieasema
Tavaraliikenne lopetettiin vuonna 1978 ja koko liikennepaikka henkilöliikenteen pysähdysten loppumisen myötä vuonna 1992. Aseman ympäristön rakennukset ovat kuitenkin jäljellä, ja se on luokiteltu maakunnallisesti arvokkaaksi rakennetuksi ympäristöksi.
Rillit (suku)
Rillit (Zosterops) on rillien lintuheimon runsaslajisin suku. Siihen kuuluu 84 lajia. Kaikilla suvun lajeilla on silmien ympärillä valkeat renkaat. Kooltaan linnut ovat 8–15 cm.
Jättiläissaukko
Elintavat
Jättiläissaukko on päiväaktiivinen ja kalastaa useimmiten aamuisin ja iltaisin. Saalista jaetaan vain poikasille. Yöksi saukot menevät nukkumaan kaivamaansa koloon, joita on useita niiden noin 20 neliökilometrin suuruisella reviirillä, joissa on suuri käytäväverkko. Saukot merkitsevät reviirinsä yhteisessä käymälässä, jonka ne ovat puhdistaneet kasvillisuudesta ja sen haju ulottuu pitkän matkan päähän ja pitää muut saukot loitolla. Ne myös hierovat toistensa eritteitä toisiinsa. Aikuisella jättiläissaukolla ei ole luontaisia vihollisia vaan se on ravintoketjun huipulla ja sen tiedetään tappaneen ja syöneen kaimaaneja ja anakondia. Vain poikasia uhkaavat jaguaarit, kaimaanit ja anakondat.
Martinkeskus
Martinkeskuksen avautuessa sinne muutti 27 liikettä. Myöhemmin liikkeiden määrä laski noin kahteenkymmeneen.
Irlannin tasavaltalaisarmeija
Tunnetuin nykyajan IRA on Väliaikainen IRA, joka teki 1970−1990-luvuilla paljon pommi-iskuja.
Vanha IRA
IRA ei voinut hyväksyä dominiota tarkoittavassa Irlannin vapaavaltiossa Britannian suvereniteettia, joka näkyi siinä, että Irlannin parlamenttiedustajat joutuivat vannomaan uskollisuudenvalan Britannian kruunulle. Irlannin vapaavaltiossa ei protestanttisen unionistienemmistön haltuun jäänyttä Pohjois-Irlantia pidetty elinkelpoisena, vaan sen uskottiin romahtavan kahden vuosikymmenen kuluessa. Éamon de Valera jätti suoran toiminnan. Tultuaan valituksi Britannian parlamenttiin hän meni alahuoneeseen vannomatta uskollisuuden valaa Britannian kruunulle. Sittemmin hän myös julisti 1949 Irlannin vapaavaltion Britanniasta riippumattomaksi tasavallaksi ja katkaisi näin valtiollisen siteen Isoon-Britanniaan. Pohjois-Irlannin ongelma jäi ratkaisematta. Myös Irlannin tasavallalla oli yhteiskunnallisia ongelmia. Pohjois-Irlannin avoimen kysymyksen vuoksi IRA:n toiminnan painopiste siirtyi yhä selvemmin sinne.